Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli peaminister rõhutab vajadust luua usutav sõjaline oht Iraani vastu
ja tagada tahe seda ohtu kasutada.
Iisraeli kaitseminister hoiatab Hezbollah't viga tegemast
Iisraeli sõtta vedamisega.
Kreeka kaitseminister toonitab oma riigi huvi
strateegilise liidu vastu Ateena ja Jeruusalemma vahel.
Ulatuslikud terrorismivastased operatsioonid Juudas, Samaarias
ja Jordani orus jätkuvad täiskäigul.
Iisraeli armee (IDF), julgeolekuagentuur (ISA)
ja Piiripolitsei eriüksused tegutsesid öösel umbes kümnes külas,
mille käigus vahistati 21 terrorismis kahtlustatavat
ja küsitleti veel 20 palestiinlast.
Lisaks leiti ja konfiskeeriti üsna suur kogus isetehtud lõhkekehi,
relvi ja muud relvastust.
IDF esinduse teatel puhkes reidi vältel al-Aza laagris,
Petlemma põhjaserval, kohalike noorte märul,
millele Iisraeli sõjaväelased vastasid mässuohjevahenditega.
Kummalgi poolel vigastustest ei teatatud.
Iisraeli peaminister Benjamin Netanyahu võõrustas Jeruusalemmas
USA Kongressi demokraatide delegatsiooni,
kelle seas oli ka Esindajatekoja vähemuse juht Hakeem Jeffries.
Netanyahu toonitas esmalt Iisraeli ja USA koostöö tähtsust
tehisintellektiga kaasneva tohutu globaalse muutuse teemal.
Maailmas on toimumas monumentaalne muutus.
Osaleme selles kõik. Paljudel juhtudel on mõlemad riigid selle eesotsas.
Ütlen "mõlemad", sest arvan,
et peamine muutus on tehnoloogiliste muutuste geomeetriline tempo,
millel on kindlasti fundamentaalne mõju meie ühiskonnale, majandustele,
välissuhetele, meie julgeolekule;
Ja arvan, et peame olema partnerid selle muutuse juhtimisel,
et vabad ühiskonnad oleksid juhid ja määraksid selle muutuse suuna,
selle asemel et olla selle objektiks, mida me ei kontrolli
ja mis võib meid kontrollida.
See on periood, mil muutuse tempo on nii kiire,
et kui me seda ei valjasta ega tee sellega koostööd,
siis see möödub meist ja seda me ei taha.
Lisaks toonitas ta,
et kui vabad ühiskonnad ei kasuta ennetevalt ära tehisintellekti (AI),
võivad uued tehnoloogiad muutuda õnnistuse asemel needuseks.
Arvan, et tervise, tootlikkuse ja kultuurilise rikastumise seisukohalt
on kujuteldamatuid õnnistusi, kuid on ka väljakutseid,
tohutuid väljakutseid isikuvabadusele, meie julgeolekule ja eluviisile,
ja arvan, et oleme silmitsi väljakutsetega.
Tulevik kuulub neile, kes teevad uuendusi,
kuid tulevik kuulub ka vabadele ühiskondadele,
kes teevad koostööd, tagamaks, et meie rahvad, meie kodanikud
saaksid tehisintellekti kasu, mitte needust. Meil on rohkesti mõlemat.
Iisraeli peaminister jätkas arutelu ohuga, mida maailmale kujutab Iraan
ning rääkis vajadusest esitada Iraanile usutav sõjaline oht
ja kasutada seda ohtu,
kui Iraan trotslikult tuumarelvavõimekust taotleb.
Netanyahu rõhutas: "Me ei taha maailma,
kus Iraan saab tuumarelvadega ähvardada New Yorki või Washingtoni
või Los Angelesi või midagi vahepealset.
Kindlasti ei taha me olukorda, kus nad saaksid hävitada Iisraeli,
mida nad nimetavad ühe pommi riigiks.
See on vastik avaldus, kuid see räägib teile, kus nad on."
Iisraeli peaminister jätkas rõhutades, et Iisrael teeb kõik endast oleneva,
kas diplomaatilise lepinguga või ilma, et end kaitsta.
Iisraeli põhjapiiril Liibanoniga korraldas kaitseminister Yoav Gallant
koos IDFi Põhja väejuhatusega põhjaliku julgeolekuhinnangu
keset siiani kõrgeimaid pingeid Iraani käsilase Hezbollah'ga
alates 2. Liibanoni sõja eelsetest päevadest.
Saabusin hommikul põhjapiirile, Siioni-Hardovi sektorisse,
et jälgida hoolikalt viimatisi arenguid.
Kohtusin IDFi komandöride ja sõjaväelastega.
Meil on suurepärased komandörid ja kindlameelsed väed.
Oskame kaitsta Iisraeli kodanikke ja riiki igas olukorras.
Jeruusalemma esikaitseametnik hoiatas tõsiselt
Iraani käepikendust Hezbollah't Liibanonis
ja selle liidrit Hassan Nasrallah't.
Vaenlane peab mõistma,
et kui räägime Iisraeli julgeolekust, siis oleme kõik ühtsed;
ja hoiatan Hezbollah't ja Nasrallah't vea eest.
Olete minevikus vigu teinud ja ränka hinda maksnud.
Kui piirkond peaks, Jumal hoidku, eskaleeruma,
või tekivad lahinguintsidendid, saadame Liibanoni tagasi kiviaega.
Me ei kõhkle kasutamast kogu oma jõudu
ning jahvatame läbi Hezbollah' ja Liibanoni iga meetri,
kui oleme selleks sunnitud. Ärge tehke vigu. Me ei taha sõda,
kuid oleme valmis kaitsma oma kodanikke, sõdureid ja suveräänsust.
Päev enne oma reisi Põhja-Iisraeli võõrustas kaitseminister Gallant
Tel Avivis oma Kreeka kolleegi Nikos Dendiast ametlikul visiidil,
mille sihiks oli tugevdada strateegilist liitu Ateena ja Jeruusalemma vahel.
Mul on au tervitada teid esimesel visiidil Iisraeli
pärast teie ametisse nimetamist Kreeka Vabariigi kaitseministrina.
Teie visiit peegeldab kauaseid ja võimsaid sidemeid
Iisraeli ja Kreeka vahel. Meie koostöö lähtub tõelisest sõprusest
ja ühisest pühendumusest suhetele, kaitstes samas meie ühiseid huve.
Nagu kolm kuud tagasi oma Ateena-visiidi ajal rõhutasin,
edastame täna selge sõnumi
nii oma partneritele kui ka vaenlastele:
Iisrael ja Kreeka seisavad ühiselt
meie regiooni julgeoleku ja stabiilsuse tagamisel.
Meie koostöö partner Küprosega
on tegelikult tõotus meie rahvale,
tõotus rahust ja õitsengust
Vahemere idaosa piirkonnas.
Oleme loonud strateegilised suhted,
mis põhinevad väga tugevatel sõprussidemetel, ühisel nägemusel
ning eesmärgil luua stabiilne, turvaline ja jõukas keskkond
meie regioonis laiemalt,
ning meil oli täna võimalus kinnitada taas ühist eesmärki ja soovi
laiendada ja süvendada meie strateegilist kaitsepartnerlust.
Kinniste arutelude käigus rääkisid kaitseministrid viisidest,
kuidas veelgi tugevdada strateegilist koostööd kahe riigi vahel
ning süvendada koostööd kaitse, tööstuse, teadus- ja arendustegevuse,
armee, luure ja strateegilise dialoogiga seotud küsimustes.
Lisaks arutasid Gallant ja Dendias ka regionaalseid
ja globaalseid julgeolekuprobleeme, mis mõlemale riigile muret teevad.
Rõhutasin tänase strateegilise dialoogi käigus Iraani-ohtu.
Iraan on suurim globaalse terrorismi eksportija
ja toetab terrorikäsilasi kogu regioonis.
Ta on suurimaks väljakutseks
julgeolekule ja stabiilsusele
Lähis-Idas, Euroopas ja mujal.
Selles kontekstis ilmnevad nii väljakutsed kui ka võimalused.
Peame jätkama oma võimekuse suurendamist
ja tugevdama kaitsekoostööd,
pöördudes samal ajal teiste regiooni partnerite poole.
Kreeka ei ole meie jaoks mitte ainult sõber,
vaid ka sild teiste regiooni partnerite juurde.
Kinnitame taas oma kindlat tahet ja pühendumust
tegeleda probleemidega, millega regioonis silmitsi oleme.
Lubage öelda avalikult, mida kordasin omavahel,
et Kreeka on alati toetanud
Vahemere idaosa stabiilsuse ja julgeoleku algatusi.
Oleme loonud tugevad liidud Iisraeli ja teiste riikidega,
sihiks siseneda regioonis uude stabiilsuse ja heaolu ajastusse.
Oluline on märkida, et kui Iisraeli põhivaenlaseks on Iraan,
siis Kreeka peab oma pearivaaliks Türgit, hoolimata sellest,
et mõlemad riigid on NATO raames liitlased.
Hiljutise muutuse tõttu Ankara välispoliitikas,
mistõttu paranesid Türgi suhted mitmete regiooni riikidega,
sh Iisraeli, Araabia Ühendemiraatide ja Kreekaga,
kinnitas aga Kreeka peaminister Kyriakos Mitsotakis visiidil Küprosele,
et ta näeb Euroopa-Türgi suhete paranemist võimalusena.
Ilmne paranemine nii Kreeka-Türgi kui ka EL-Türgi suhetes
on võimalus, mida peaksime kasutama, tingimusel, et -
ja tahan rõhutada neid kahte sõna, millele president viitas -
et see on astmeline ja tagasipööratav.
Need kaks sõna on selles uues pürgimuses suunanäitajaiks,
sest võime olla optimistlikud, kuid samas pole me naiivsed.
Aitäh, et vaatasite TV7 Iisraeli Uudiseid!
Meenutaksin taas, et TV7 Iisrael on annetuspõhine teenistus.
Kui meie saated teid õnnistavad ja soovite aidata neid eetris hoida,
kaaluge annetuse tegemist.
Seda saab teha meie veebilehel www.tv7israelnews.com
Julgustan ka paluma rahu ja päästet Jeruusalemmale ja Iisraelile.
Olen Jonathan Hessen. Õnnistatud õhtut! Homseni!
Tõlge: Monika Jaaguri